Agronoomia 2026
2026-03-11 08:00 - 17:00 (Europe/Tallinn) | Tartu, Eesti
Eesti Maaülikool kutsub kõiki osalema teaduslik-praktilisel konverentsil “Agronoomia 2026”, mis toimub 11. märtsil 2026.a. Tartus, EMÜ aulas, Kreutzwaldi 1a.
Konverentsi korraldab Eesti Maaülikooli põllumajandus- ja keskkonnainstituut koostöös Maaelu Teadmuskeskusega.
Kavas on kümme kutsutud suulist ettekannet. Lisaks oodatakse stendiettekandeid kõigist agronoomia valdkondadest.
Teemadele piiranguid ei seata, kuid korraldajad rõhutavad praktilise sõnumi olulisust. Ettekanded ei pea tuginema kogumikku esitatava artikli materjalile.

Ootame artikleid avaldamiseks konverentsi veebikogumikus. Agronoomia_2026_artiklinõuded
Olulised kuupäevad on:

detsember 2025 – artikli pealkirja esitamise tähtaeg.

12. jaanuar 2026 – nõuetekohaselt vormistatud artikli esitamise tähtaeg e-posti aadressidele maarika.alaru@emu.ee (Maarika Alaru) ja mailiis.korge@emu.ee (Mailiis Korge).

Maarika Alaru, Mailiis Korge, Evelin Loit-Harro
Taimekasvatuse ja taimebioloogia õppetool

Euroopa Agronoomia Kongress
2026-08-24 10:00 - 2026-08-28 16:00
Kallid sõbrad,
Mul on suur rõõm teid tervitada Euroopa Agronoomiaühingu kongressil Tartus, Eestis 24.–28. augustil 2026.
Euroopa Agronoomiaühingu kongress hõlmab agronoomia laia ja dünaamilist valdkonda, tuues kokku teadlasi, praktikuid ja poliitikakujundajaid, et tegeleda tänapäevase taimekasvatuse väljakutsete ja võimalustega. Agronoomia on oma olemuselt interdistsiplinaarne, ühendades mulla- ja taimeteadlasi, kes kõik töötavad säästvate ja vastupidavate põllumajandussüsteemide nimel.
